open-index/open-wikipedia-markdown huggingface dataset:
தபன் மிஸ்ரா

**தபன் மிஸ்ரா** (*Tapan Misra*) இந்திய அறிவியலாளர். இவர் இந்திய விண்வெளி ஆய்வு மையம், இயற்பியல் ஆராய்ச்சி ஆய்வகம் ஆகியவற்றின் இயக்குநராகப் பணியாற்றுகிறார். இந்திய விண்வெளி ஆய்வு மையத்தின் தலைவர் கைலாசவடிவு சிவனின் ஆலோசகரானார்.

2021 ஆம் ஆண்டில், மிஸ்ரா எஸ்ஐஎஸ்ஐஆர் (SISIR) ரேடார் என்ற விண்வெளி-தொழில்நுட்ப தொடக்கத்தை நிறுவினார். இது செயற்கை துளை ரேடார்களை தயாரிக்கிறது. இது இஸ்ரோவில் அவர் ஆளில்லா விமானங்கள் மற்றும் செயற்கைக்கோள்களுக்காக முன்னோடியாக இருந்தது.

## ஆரம்ப வாழ்க்கை
தபன் மிஸ்ரா, 1961 ஆம் ஆண்டு ஒடிசாவில் ராயகடா என்ற ஊரில் தந்தை சித்தேஷ்வர் மிஸ்ரா மற்றும் தாய் கமலா மிஸ்ரா ஆகியோருக்குப் பிறந்தார். கொல்கத்தாவின் ஜாதவ்பூர் பல்கலைக்கழகத்தில் 1984 ஆம் ஆண்டில் மின்னணுவியல் மற்றும் தொலைத்தொடர்பு பொறியியலில் பட்டம் பெற்றார்.

## தொழில்
இவர் எண்ணியல் வன்பொருள் பொறியியாளராக தனது தொழில் வாழ்க்கையைத் தொடங்கினார் மற்றும் விண்வெளிப் பயன்பாடுகள் மையத்தில் நுண்ணலை ரிமோட் உணர்தல் பேலோடுகளின் ஆராய்ச்சியில் ஈடுபட்டார். 1995-1999 ஆம் ஆண்டில் IRS-P4 க்கான பல-அதிர்வெண் ஸ்கேனிங் நுண்ணலை ரேடியோமீட்டர் (MSMR) பேலோடு முறைமை என்ற தலைப்பில் பொறியியல் மேலாண்மை செய்தார்.
இவர் RISAT-1 இன் சி-பேன்ட் செயற்கை துளை ரேடார் வளர்ச்சி மற்றும் வடிவமைப்பில் ஈடுபட்டிருந்தார். 1990 ஆம் ஆண்டில் ஜெர்மன் ஏரோஸ்பேஸ் ஏஜென்சியில் ஒரு விருந்தினர் விஞ்ஞானி என்ற முறையில் செயற்கை துளை ரேடா தரவரிசை நிகழ்நேர செயலாக்கத்திற்கு ஒரு படிமுறை எழுதினார். இவர் ஓசியன்சாட்-1 இன் பல-அலைவரிசை ஸ்கேனிங் நுண்ணலை ரேடியோமீட்டர் கருவியின் வளர்ச்சியுடனும், ஸ்கேனிங் இசுகாட்டெரோமீட்டர் Scatterometer ஓசியன்சாட்-2 என்ற திட்டங்களில் பங்கேற்றார். 2015 ஆம் ஆண்டு பிப்ரவரி மாதம் இயக்குநராக நியமிக்கப்படுவதற்கு முன்னர் விண்வெளிக் கருவி மையத்தின் மைக்ரோவேவ் ரிமோட் சென்சிங் பகுதியின் துணை இயக்குநராகப் பணியாற்றினார். பின்னர் விண்வெளிப் பயன்பாடுகள் மையத்தின் இயக்குநரின் பதவியில் இருந்து விலகி இந்திய விண்வெளி ஆராய்ச்சி நிறுவனத்தின் தலைவர் கைலாசவடிவு சிவனின் மூத்த ஆலோசகராக ஜூலை 2018இல் நியமிக்கப்பட்டார்.

## அங்கீகாரம்
2004 ஆம் ஆண்டில் இவர் விக்கிரம் சாராபாய் ஆராய்ச்சி விருது மற்றும் 2008 ஆம் ஆண்டில் இஸ்ரோ மெரிட் விருது பெற்றார். 2007 ஆம் ஆண்டில் இந்திய தேசிய கழகப் பொறியாளரகத் தேர்ந்தெடுக்கப்பட்டார். மேலும் 2008 ல் சர்வதேச விண்வெளி ஆராய்ச்சிக் கழகத்தின் அங்கத்துவ உறுப்பினராகத் தேர்ந்தெடுக்கப்பட்டார். இரண்டு கண்டுபிடிப்புகளுக்கு காப்புரிமைகள், ஆறு கண்டுபிடிப்புகளுக்கு நிலுவையிலுள்ள காப்புரிமைகளை வைத்திருக்கிறார். இவருக்கு ஐந்து ஆராய்ச்சி கட்டுரைகளின் பதிப்புரிமைகள் மற்றும் இருபத்தி ஐந்து ஆராய்ச்சி கட்டுரைகளின் பத்திரிகைகளும் உள்ளன.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கங்கா சாகர் விரைவு வண்டி

**கங்கா சாகர் விரைவு வண்டி** (*Ganga Sagar Express*) என்பது இந்திய இரயில்வேயால் இயக்கப்படும் சாதாரண அஞ்சல் / விரைவு தொடர் வண்டியாகும். இது பீகார் மாநிலத்தில் ஜெயின்கருடன் கொல்கத்தாவை இணைக்கிறது. இது 624 கிலோமீட்டர்கள் தொலைவு பயணிக்கிறது. இதன் சராசரி வேகம் மணிக்கு  43 கி.மீ. ஆகும். இந்தத் தொடருந்தானது பொது, இரண்டு அடுக்கு குளிர் சாதன பெட்டி, மூன்றடுக்கு குளிர்சாதனப் பெட்டி, மற்றும் படுக்கை வகுப்பு ஆகியவற்றைக் கொண்டுள்ளது. பொது வகுப்புகள் தவிர அனைத்து இடங்களுக்கும் முன்பதிவு தேவைப்படுகிறது. தட்கல் திட்டமும் உள்ளது.

இந்த வண்டி தினமும் சியால்தா தொடருந்து நிலையத்தில் இருந்து 17:45 மணிக்குப் புறப்படுகிறது. ஜெயநகருக்கு மறுநாள் 08:40 மணிக்கு வந்தடைகிறது. ஜெயநகரிலிருந்து 16:35 மணிக்குப் புறப்பட்டு, சியால்தாலுக்கு மறுநாள் 06:55 மணிக்கு வந்தடைகிறது.

## நிற்குமிடங்கள்
# சியால்தா
# நெய்தி 
# பந்தல்
# பர்தமன்
# துர்காபூர்
# ராணிகஞ்ச் ஒரே ஒரு திசையில் மட்டும்
# ஆசான்சோல் 
# சித்ராஜன்
# மதுபூர்
# ஜாசித்
# ஜாஜா
# பரவுனி 
# தல்சிங்காஸ்ரை
# சமஸ்திபூர்
# ஹயாகாட்
# லஹீராஸ்ராய்
# தர்பங்கா 
# சக்ரி 
# மதுபாணி
# ஜெய்நகர்

## சான்றுகள்

பகுப்பு:பீகாரில் தொடருந்து போக்குவரத்து
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சித்தலிங்கமடம்

**[[சித்தலிங்கமடம் ஊராட்சி|சித்தலிங்கமடம்]]** என்ற ஊர் தமிழ்நாட்டின் வடபகுதியில் விழுப்புரம் மாவட்டத்தில், திருவெண்ணெய்நல்லூர் ஊராட்சி ஒன்றியத்தில் உள்ள கிராமம் ஆகும்.

இக்கிராமம் தென்பெண்ணை ஆற்றின் தென்கரையில் இருந்து சுமார் 4 கி.மீ. தொலைவில் அமைந்துள்ளது. இவ்வூர் விழுப்புரத்தில் இருந்து 25 கி.மீ. தொலைவிலும், திருக்கோயிலூரிலிருந்து 10 கி.மீ. தொலைவிலும் திருவெண்ணைநல்லூரில் இருந்து 12 கி.மீ. தொலைவிலும், மாநிலத் தலைநகரான சென்னையில் இருந்து 191 கி.மீ. தொலைவிலும் அமைந்துள்ளது. இவ்வூர் சுமார் 1000 ஆண்டுகள் பழமையான ஊராகும். நன்கு திட்டமிட்டு உருவாக்கப்பட்ட தெருக்களைக் கொண்டுள்ளது. இவ்வூரில் 9 ஆம் நூற்றாண்டைச் சேர்ந்த வியாக்ரபாதீஸ்வரா் ஆலயம் அமைந்துள்ளது.  இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது

## ஊா்பெயர் வரலாறு
இந்த ஊா் பழங்காலத்தில் சிற்றிங்கூர் என்று அழைக்கப்பட்டது. பின்னா் அப்பெயா் மருவியது. இது மருத நிலத்தில் அமைந்துள்ளதால் ஊா் என்ற பின்னொட்டு பெற்றிருந்தது. இவ்வூரில் அமைந்துள்ள ஸ்ரீ ஞானானந்தகிரிகளின் மடம் இந்த ஊரின் தற்போதைய பெயருக்குக் காரணமாகக் கருதப்படுகிறது.

## வியாக்ரபாதீஸ்வரர் கோயிலின் தலவரலாறு
ஔவையார் பாடலுக்கு மகிழ்ந்து, பால், தயிர், நெய் பெருக்கெடுத்து வந்த பெருமையினையுடைய தென்கங்கை, (தக்ஷிணபிநாகினி) என்னும் புகழ்பெறும் தென்பெண்ணையின் தென்கரையில் உள்ள இந்த பிராசீனமான கோயில் பற்றிய குறிப்பு ஸ்காந்த புராணத்தில் காணப்படுகிறது. சுயம்புவாகிய சித்தலிங்கத்தை வழிபட்டுப் புலிப்பாதம் பெற்ற வியாக்கிரபாத முனிவர், இங்கிருந்து தில்லைத் திருத்தலம் எழுந்தருளி, அங்கு பதஞ்சலி முனிவரால் பூஜிக்கப்பட்ட இளமையாக்கியனாரையும் வழிபட்டுப் பேறுபெற்றார். ஆகவே இப்பெருமானுக்குத் **திருப்புலிப்பகவனார்** என்ற திருநாமமும் உண்டு. மூர்த்தி, தலம், தீர்த்தம் என்ற சிறப்புகளைப் பெற்றது இத்தலம். 

எழுபதுக்கும் மேற்பட்ட கல்வெட்டுகள் இந்த கோயிலின் பழம் பெருமையை பறைசாற்றுகின்றன. அவை முதலாம் பராந்தக சோழனின் காலந்தொடங்கி பாண்டியர், பல்லவர், சம்புவராயர், விஜயநகரவேந்தர் ஆகியோரின் ஆட்சி காலங்களில் பொறிக்கப்பெற்றவையாகும். இக்கோயில் கி.பி.918 ஆம் ஆண்டில் தொண்டை மண்டல மன்னர்களால் கட்டி முடிக்கப்பட்டது.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
ஸ்கூபி-டூ

**ஸ்கூபி-டூ** (Scooby-Doo) என்பது ஒரு அமெரிக்க இயங்குபடத் தொடராகும். இது 1969 இல் இருந்து தற்போது வரை வெளியான பல்வேறு படத்தொடர்களின் கருப்பொருளாகும். முதலில் வெளியான *ஸ்கூபி-டூ வேர் ஆர் யூ* எனும் தொடர் ஹன்னா-பார்பரா இயக்ககத்திற்காக ஜோ ரூபி மற்றும் *கென் ஸ்பியர்ஸ்* என்போரால் உருவாக்கப்பட்டது. இதில் சித்தரிக்கப்படுவது - பிரெட் ஜோன்ஸ், டாப்னே ப்ளேக், வெல்மா டின்க்லீ, ஷேகி ராஜர்ஸ், மற்றும் இவர்களது  ஸ்கூபி-டூ என்னும் பேசும் பழுப்பு கிரேட் டேன் நாய். இவர்கள் தங்கள் மர்ம-இயந்திரம் எனும் வாகனத்தில் மேற்கொள்ளும் சாகசங்கள் இந்த தொடரின் மத்திய அம்சமாகும்.

இத்தொடர் குழந்தைகள் முதல் பெரியவர் வரை அனைவரிடமும் வரவேற்பைப் பெற்றது. இதைத் தொடர்ந்து பல்வேறு இணைத்தொடர்கள் வெளியாகின. மேலும் சில கதாபாத்திரங்கள் சேர்க்கப்பட்டு பல ஆண்டுகளாக வெற்றிகரமாக வெளியான ஸ்கூபி-டூ பல பரிசுகளையும் விருதுகளையும் வென்றுள்ளது.

2013 இல் வெளியான கருத்துக்கணிப்பில் ஸ்கூபி-டூ சித்திரப்பட வரிசையில் 5ஆம் இடத்தைப் பிடித்தது.
## மேற்கோள்கள்

பகுப்பு:தொலைக்காட்சித் தொடர்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:இயங்குபட தொலைக்காட்சி தொடர்கள்
இரு கணங்களின் வித்தியாசம்

**இரண்டு கணங்களின் வித்தியாசம்**  (*Difference of Two Sets*) அல்லது **சார் நிரப்பி** (Relative Compliment) என்பது  A மற்றும் B என்ற வெற்றற்ற கணங்களில், A இல் உள்ள ஆனால் B அல்லாத அனைத்து உறுப்புகளின் தொகுப்பு ஆகும். இரண்டு கணங்களின் வித்தியாசம் என்பது A - B அல்லது A \ B ஆல் குறிக்கப்படும்.

## குறியீட்டில் படித்தல்
குறியீட்டில்,
* A - B = {x : x Є A and x € B} 
* B - A = {x : x Є B and x € A}
இங்கு "Є"  என்பது ” இல் உள்ளது” (belongs to) என்ற பொருளிலும் "€" என்பது ”இல் இல்லை” என்ற பொருளிலும் அமைந்துள்ளது.

## எடுத்துக்காட்டு
A = {2, 3, 5, 7, 11} மற்றும் B = {5, 7, 9, 11, 13} எனில்,
A - B = {2, 3}

## பண்புகள்
# A - B = B - A
# A - B = B - A iff A = B
# U - A = A' 
# U - A' = A 
இங்கு "U"  என்பது அனைத்து கணம் என்ற பொருளிலும் A' என்பது A இன் நிரப்பு கணம் என்ற பொருளிலும் அமைந்துள்ளது.

## மேற்கோள்கள்

## இதனையும் காண்க
*நிரப்பு கணம்

பகுப்பு:கணக் கோட்பாடு
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
லூப்பர் (திரைப்படம்)

***லூப்பர் ***(*Looper*), 2012 ஆம் ஆண்டில் வெளிவந்த ஒரு அமெரிக்க அறிவியல் புனைவுத் திரைப்படமாகும். இது ரயன் ஜான்சன் என்பவரால் இயக்கப்பட்டு, ரேம் பேர்க்மான் மற்றும் ஸ்டேர்ன் ஜேம்ஸ் ஆகியோரால் தயாரிக்கப்பட்டது. இதில் இப்ரூசு வில்லிசு, ஜோசப் கார்டன்-லெவிட், எமிலி பிளண்ட், பால் டானோ, நோவா சேகன். லூப்பர் எனப்படும் ஒப்பந்த கொலையாலர்களை காலத்தில் பின்னோக்கி அனுப்பி வைக்கும் சமூக விரோத அமைப்புகள் தான் இப்படத்தின் மையம்.

## மேற்கோள்கள்

## மேலும் படிக்க
* Ian Stasukevich. "Payback Time". *[[American Cinematographer]]*. Vol. 93, No. 10. October 2012. ISSN 0002-7928. Hollywood: California. Pages 64–70, 72–75. Behind-the-scenes article focusing on the film's camera work, lighting, etc. 11 pages, 20 photos.

## வெளி இணைப்புகள்

* 
* 
* 
* ''Looper'' at The Numbers

பகுப்பு:2012 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
தெளிவில்லாத் தர்க்கம்

தெளிவற்ற கணிதத்தில், **தெளிவற்ற** ஏரணம் (fuzzy logic ) என்பது பல மதிப்புள்ள தர்க்கத்தின் ஒரு வடிவமாகும், இதில் மாறிகளின் உண்மை மதிப்புகள் 0 மற்றும் 1 க்கு இடையில் எந்தவொரு மெய்யெண்ணாகவும் இருக்கலாம். பகுதி உண்மை என்ற கருத்தை கையாள இந்தத் ஏரணம் பயன்படுத்தப்படுகிறது, அங்கு உண்மை மதிப்பு முற்றிலும் உண்மை மற்றும் முற்றிலும் தவறானது என்பதாக இருக்கலாம்.  இதற்கு மாறாக, பூலியன் தர்க்கத்தில், மாறிகளின் உண்மை மதிப்புகள் முழு எண் 0 அல்லது 1 ஆக மட்டுமே இருக்கலாம்.

லட்ஃபை ஸாடே ( Lotfi Zadeh ) மூலம் தெளிவற்ற தொகுப்பு கோட்பாடு என்ற முன்மொழிவுடன் தெளிவற்ற ஏரணம் என்ற வார்த்தை 1965 இல் அறிமுகப்படுத்தப்பட்டது. இருப்பினும் தெளிவற்ற ஏரணம்1920 களில் இருந்து முடிவில்லாத மதிப்பீட்டு ஏரணம் என குறிப்பாக லுகாசியாஸ் மற்றும் தார்ஸ்கி ஆகியோரால் ஆய்வு செய்யப்பட்டது.

கட்டுப்பாட்டு கோட்பாட்டிலிருந்து செயற்கை அறிவுத்திறன் வரை, பல துறைகளுக்கு தெளிவற்ற  ஏரணம் பயன்படுத்தப்படுகிறது.
## மேற்கோள்கள்

## வெளியிணைப்புகள்

* முறையான தெளிவற்ற ஏரணம்- சிட்டிசெண்டியத்தில் கட்டுரை
* IEC 1131-7 CD1  IEC 1131-7 CD1 PDF
* தெளிவற்ற ஏரணம்- ஸ்காலர்பீடியாவில் கட்டுரை
* சொற்களுடன் மாடலிங் - ஸ்காலர்பீடியாவில் கட்டுரை
* தெளிவற்ற ஏரணம்- ஸ்டான்போர்ட் என்சைக்ளோபீடியா ஆஃப் தத்துவத்தில் கட்டுரை
* தெளிவற்ற கணிதம் - தெளிவற்ற த தர்க்கத்திற்கான தொடக்க நிலை அறிமுகம்
* தெளிவின்மை மற்றும் துல்லியம் - அன்றாட வாழ்க்கையில் தெளிவின்மை, அறிவியல், மதம், நெறிமுறைகள், அரசியல் போன்றவை.
* ஃபஸ்ஸலைட் - சி ++ இல் எழுதப்பட்ட ஒரு குறுக்கு-தளம், இலவச திறந்த மூல தெளிவற்ற த தர்க்கக் கட்டுப்பாட்டு நூலகம். QT4 இல் மிகவும் பயனுள்ள கிராஃபிக் பயனர் இடைமுகத்தையும் கொண்டுள்ளது.
* தெளிவற்ற தர்க்கத்தின் அடிப்படையில் ஆன்லைன் கால்குலேட்டர் - தெளிவற்ற தர்க்க மாதிரியின் கல்வி எடுத்துக்காட்டில் ஆன்லைன் கணக்கீட்டை வழங்குகிறது.
* மேலும் நெகிழ்வான இயந்திர கற்றல் - எம்ஐடி ஒரு பயன்பாட்டை விவரிக்கிறது.
* சொற்பொருள் ஒற்றுமை  தெளிவற்ற சொற்பொருள் ஒற்றுமை பற்றிய விவரங்களை எம்ஐடி வழங்குகிறது.

பகுப்பு:ஏரணம்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பார்வை சியாசம்

**பார்வை சியாசம்** (*optic chiasm*, அல்லது *optic chiasma*) என்பது  இரண்டு பார்வை நரம்புகள் ஆங்கில எழுத்தான X போன்று இணையும் மூளையின் பகுதி ஆகும். இது மூளையின் அடிபக்கம் அதிலும் ஐப்போத்தலாமசு பகுதியின் கீழ் புறத்தில் அமைந்துள்ளது. இந்த பார்வை சியாசம் (optic Chiasm) ஆனது அனைத்து முதுகெலும்புள்ள பிராணிகளின் மூளையிலும் அமைந்துள்ளது, சிலவகை சைக்லோஸ்டோம் வகை (lampreys and hagfishes) கடல் மீன்களில் இது மூளையின் உட்புறத்திலேயே அமைந்திருக்கும்.   .

## அமைப்பு
பார்வை சியாசம் பகுதியில் பார்வை நரம்புகளானது இரண்டும் ஒன்றை ஒன்று குறுக்கே வெட்டிக்கொள்ளும் படியான அமைப்பில் அமைந்துள்ளது. 

இந்த பார்வை சியாசம் பகுதியில் இணையும் இரண்டு கண்களின் நரம்புகளும் ஒருங்கிணைந்து ஒரே பார்வையினை உருவாக்க இந்த அமைப்பு முறை உயிரினங்களில் மிகவும் தேவையான ஒன்றாக உள்ளது. இப்பகுதியில் உண்டாகும் இரு நரம்புகளின் கூட்டு பார்வை உணர்வு முயற்சியால் தொலை மற்றும் அருகில் உள்ள பொருட்களை வேறுபடுத்தி அவற்றை அவற்றின் தொலைவிற்கு ஏற்ப உற்று நோக்க முடிகிறது. இதனால் இடது கண்ணின் பார்வையினை வலது அரை கோளமும், வலது கண்ணின் பார்வையினை இடது அரை கோளமும் உணர்ந்து நேரானதொரு பார்வையினை நமக்கு வழங்குகிறது. 

இந்த பார்வை சியாசம் தகவமைப்பானது முதுகெலும்பி பிராணிகளுக்கு முப்பரிமாண பார்வையினை வழங்க ஏதுவானதாக உள்ளது. இதன் மூலம் மட்டுமேமுதுகெலும்பிகள் காணும் பார்வையில் ஆழங்கள் உள்ளதாக உணர முடிகின்றது. பார்வை சியாசம் பகுதியில் பிணைக்கப்பட்ட அல்லது பிணைப்பில் இருந்து விடுபட்ட வகையிலான நரம்புகளின் தொடர்ச்சி பார்வை உணர் மூளையின் உள் உறுப்புகளை அடைந்து மூளையின் வெளிபுறம் உள்ள பார்வை புறணி (Optical cortex) வரை நீள்கிறது. 

## மற்ற விலங்குகள்
 சியாம் பூனைகள் வகைகளின் சில மரபணு மாற்றங்களான அல்பினோ மரபணுவினில் இந்த பார்வை சியோசம் இணைவானது பாதிப்பினை கொண்டதாக உள்ளது. இத்தகைய பாதிப்பினை கொண்டோர் மாறு கண்(strabismus)உடையவராக அறியப்படுகிறார்.

## கூடுதல் படங்கள்

File:Gray722.svg|திட்டம் காட்டும் மத்திய இணைப்புகளை, கண் நரம்புகள் மற்றும் பார்வை தடங்கள்.
File:Gray724.png|அடிப்படை மூளை.
File:ERP - optic cabling.jpg|3D schematic பிரதிநிதித்துவம் பார்வை தடங்கள்
File:Human brainstem anterior view 2 description.JPG|மனித brainstem முன்னுள்ள காண்க
File:Slide4dd.JPG|Chiasm
File:Slide13qq.JPG|பார்வை chiasma
File:Slide3MIR.JPG|Cerebrum.தாழ்வான காண்க.ஆழமான இடர்.
File:Slide2Dsa.JPG|Cerebrum.தாழ்வான காண்க. ஆழமான இடர்.


## வரலாறு
பாரசீக மருத்துவரான ஜெய்ன் அல் டின் கோர்கானி(1042-1137) என்பவரே முதல் முதலில் இந்த பார்வை சியாசம் , பார்வை நரம்பு இணைப்பு பற்றியும் அதனால் உண்டாகும் பார்வைத்தன்மைகளை பற்றியும் கண்டறிந்தார். 

## குறிப்புகள்

* 

## வெளி இணைப்புகள்
* 

பகுப்பு:மூளை
பெஞ்சமின் பியாரி பால்

**பெஞ்சமின் பியாரி பால்** (*Benjamin Peary Pal*) இந்திய வேளாண் ஆராய்ச்சிக் குழுமத்தின் இயக்குநராக இருந்தவர். கோதுமை மரபியல், மற்றும் கலப்பு ஆய்வில் முன்னணியில் இருந்தார்.
 
## வாழ்க்கைக் குறிப்பு
இவர் 1906-ஆம் ஆண்டு மே-26-ஆல் பஞ்சாப் மாநிலத்தில் உள்ள முகுந்த்பூரில் பிறந்தவர். இவரின் தந்தை மருத்துவர் ஆவார்.

பியாரி பாலும் தந்தையுடன் தோட்டத்தைக் கவனிப்பதுடன் நில்லாமல் தாவரங்கள் குறித்த தனது அறிவையும் புத்தகங்கள் மூலம் வளர்த்துக் கொண்டார். பால் ரங்கூன் பல்கலைக்கழகத்தில் அறிவியலில் இளங்கலை, முதுகலைப் பட்டங்கள் பெற்றார். 1929-இல் கோதுமை தொடர்பான ஆராய்ச்சிக்காக கேம்பிரிச்சுப் பல்கலைக்கழத்தில் முனைவர் பட்டமும் பெற்றார்.

1933-ல் புதுதில்லியில்​ உள்ள இந்திய வேளாண் ஆராய்ச்சி நிறுவனத்தில்​ ஆய்வுப் பணி அவருக்குக் கிடைத்தது. கோதுமைப் பயிரைத் தாக்கிய பூஞ்சை நோயைக் கட்டுப்படுத்த, புது வகை கோதுமை பயிரைக் கண்டறிய முனைந்தார். என்பி 700, 800 வகைக் கோதுமைகளை பிடாரி பால் உருவாக்கியதன் மூலம் இவருக்கு பரவலாக பாராட்டுகள் கிடைத்தது. 1965-ல் இந்திய வேளாண் ஆராய்ச்சிக் குழுமத்தின் தலைமை இயக்குநராக நியமிக்கப்பட்டார். 40-க்கும் மேற்பட்ட உரோசா ரகங்களையும் உருவாக்கியுள்ளார்.

1987-ல் இந்திய அரசு இவருக்கு பத்மவிபூசன் விருதளித்தது. 1989-ஆம் ஆண்டு செப்டம்பர் 14-இல் காலமானார்.

## மேற்கோள்கள்

## வெளி இணைப்புகள்
* INSA biography

பகுப்பு:1906 பிறப்புகள்
பகுப்பு:1989 இறப்புகள்
பகுப்பு:இந்திய உயிரியலாளர்கள்
பகுப்பு:பஞ்சாபி மக்கள்
பகுப்பு:பத்ம விபூசண் விருது பெற்றவர்கள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ரிசக நாடு

**ரிசக நாடு** அல்லது ரிசகர்கள் (**Rishikas**) இமயமலையின் வடக்கில் காஷ்மீருக்கு கிழக்கில், தற்கால திபெத் பிரதேசத்தில் வாழ்ந்த பழங்குடி மக்களின் இராச்சியம் ஆகும். ரிஷக நாடு மற்றும் ரிஷக மக்கள் குறித்தான செய்திகள் மகாபாரத இதிகாசத்தில் குறிக்கப்பட்டுள்ளது. 

## மகாபாரத்தில் ரிசக நாடு
தருமரின் இராசசூய வேள்விக்கு திறை வசூலிப்பதற்கு, பரத கண்டத்தின் வடக்குப் பகுதி நாடுகளின் மீது, அருச்சுனன் போர் தொடுத்துச் செல்கையில் ரிசிக நாட்டையும் வென்று திறை வசூலித்தான்.

## இதனையும் காண்க
பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
மும்மெத்தில் போரேட்டு

**மும்மெத்தில் போரேட்டு** *(Trimethyl borate)* என்பது  B(OCH3)3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம போரான் சேர்மமான டிரைமெத்தில் போரேட்டு சேர்மம் நிறமற்ற நீர்மமாகவும், பச்சைநிற சுவாலையுடனும் எரிகிறது  சோடியம் போரோ ஐதரைடு தயாரிக்கையில் ஒரு இடைநிலை வேதிப்பொருளாக உருவாகிறது. மேலும், கரிம வேதியியலில் ஒரு பரவலான வினைப்பொருளாக மும்மெத்தில் போரேட்டு பயன்படுத்தப்படுகிறது.

போரிக் அமிலத்தை அல்லது தண்ணீர் நீக்கப்படவேண்டிய ஆல்ககால்களுடன் சேர்ந்துள்ள தொடர்புடைய போரான் ஆக்சைடுகளை சூடுபடுத்துவதால் போரேட்டு எசுத்தர்கள் தயாரிக்கப்படுகின்றன .

## பயன்பாடுகள்

போரோ ஐதரைடு தயாரிப்பதற்கு மும்மெத்தில் போரேட்டை சோடியம் ஐதரைடுடன் ஒரு முன்னோடிச் சேர்மமாகப் பயன்படுத்துகின்றனர்.

4 NaH + B(OCH3)3 → NaBH4 + 3 NaOCH3

உலோகங்கள் இணைப்புச் செயல்முறையிலும், பற்றவைக்கும் இளக்கிகளிலும் ஆக்சிசனேற்ற தடுப்பியாக மும்மெத்தில் போரேட்டு பயன்படுத்தப்படுகிறது. தீ ஒடுக்கியாகப் பயன்படுத்தப்படும் இதை சில பலபடிகளில் கூட்டுப் பொருளாக பயன்படுத்தவும்  ஆராயப்பட்டு வருகிறது என்பதைத் தவிர வேறு வர்த்தகப்பயன்கள் இதற்குக் கிடையாது. கரிமத் தொகுப்பு வினைகளில் பயனுள்ள வினைப்பொருளாக, சுசுக்கி இணைப்பு வினைகளில் பயன்படுத்தப்படும் போரொனிக் அமிலங்களுக்கு முன்னோடிச் சேர்மமாக இது பயன்படுகிறது. கிரிக்னார்டு வினைப்பொருளுடன் மும்மெத்தில் போரேட்டைச் சேர்த்து தொடர்ந்து நீராற்பகுப்புக்கு உட்படுத்தினால் போரோனிக் அமிலங்கள் உருவாகின்றன 

: ArMgBr + B(OCH3)3 → MgBrOCH3 + ArB(OCH3)2
:ArB(OCH3)2 + 2 H2O → ArB(OH)2 + 2 HOCH3.
 
## மேற்கோள்கள்


## புற இணைப்புகள்
*National Pollutant Inventory - Boron and compounds
*MSDS for Trimethyl Borate
*WebBook page for BC<sub>3</sub>H<sub>9</sub>O<sub>3</sub>

பகுப்பு:போரேட்டுகள்
பகுப்பு:போரேட்டு எசுத்தர்கள்
ஏ. எம். சேதுராமன்

**ஏ. எம். சேதுராமன்** (A. M. Sethuraman) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1980 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
இரா. புதுப்பாளையம்

**இரா. புதுப்பாளையம்** (R.Pudupalayam) என்பது தமிழ்நாட்டில், நாமக்கல் மாவட்டத்தில் உள்ள இராசிபுரம் நகராட்சிக்கு அருகில் உள்ள ஊராட்சி ஆகும். http://tnmaps.tn.nic.in/vill.php?dcode=09&centcode=0002&tlkname=Rasipuram   இது சேலம் மாநகராட்சியிலிருந்து 25 கி.மீ தொலைவில் அமைந்துள்ளது. கைத்தறியில் உருவாக்கப்படும் காட்டன்,பட்டு மற்றும் இருவர் நெய்யும் கோர்வை சேலைகள் தனிச்சிறப்புடன் விளங்குவதால் கைத்தறி துணிகளுக்கு பெயா் பெற்று விளங்குகிறது.

## மேற்கோள்கள்
# Tamil Nadu Government - Namakkal District - Rasipuram Taluk 
# List of Polling Station for Rasipuram Assembly Segment 

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
துஷார நாடு

**துஷார நாடு** (Tushara Kingdom), பண்டைய சமசுகிருத மொழி இலக்கியமான மகாபாரத காவியத்தில், பரத கண்டத்திற்கு வடமேற்கில் தற்கால ஆப்கானித்தானத்தில் அமைந்திருந்ததாக கூறுகிறது. மேலும் துஷார நாட்டு மக்களை மிலேச்சர்கள் என்றும், போர்க்குணம் உடையவர்கள் என மகாபாரதம் வருணிக்கிறது.
    
துஷாரர்கள், இந்து குஷ் – ஆமூ தாரியா ஆற்றிற்கு இடைப்பட்ட பகுதியான நடு ஆசியாவின் பாக்திரியா பகுதிகளைச்  சேர்ந்தவர்கள். பாக்திரியாப் பகுதியைச் சேர்ந்த குசானர்கள் வட இந்தியாவை கி மு 30  முதல் கி பி 375 முடிய  ஆண்டனர்.

## இந்திய இலக்கியங்களில்

### மகாபாரத குறிப்புகள்
மகாபாரத காவியத்தின் சாந்தி பருவத்தில், துஷார நாட்டவர்களுடன், பகலவர்கள், யவனர்கள், காந்தாரர்கள், காம்போஜர்கள்,  கிராதர்கள்,  சகர்கள் மற்றும்  சீனர்களை காட்டுமிராண்டித்தன வாழும் மலைவாழ் மக்கள் எனக் கூறுகிறது. வட பரத கண்டத்தில் வாழ்ந்த இம்மக்களை ஆரியர்கள், தாசர்கள் என்று அழைத்தனர்.  

தருமன் நடத்திய இராசசூய வேள்வியின் போது தூஷாரர்களுடன் பாக்லீகர்கள், கிராதர்கள், பகலவர்கள், பரதர்கள், காம்போஜர்கள், சகர்கள், திரிகர்த்தர்கள், யவனர்கள் குதிரைகள், பசுக்கள், யானைகள் மற்றும் பொன்னால் ஆன நகைகள் பரிசாக வழங்கினர் என மகாபாரத்தின் சபா பருவத்தில் கூறப்பட்டுள்ளது.

குருச்சேத்திரப் போரில் தூஷாரர்கள், சகர்கள், பாக்லீகர்கள் மற்றும் யவனர்களுடன் கூட்டுச் சேர்ந்து, கௌரவர் அணி சார்பாக, பாண்டவர்களுக்கு எதிராகப் போரிட்டனர்.   தூஷார நாட்டு வீரர்கள் முரட்டுக் குணமும், சீற்றங் கொண்டு  போரிடும் வல்லமை பெற்றவர்கள் என கர்ண பருவத்தில் கூறப்பட்டுள்ளது.

## இதனையும் காண்க
*பரத கண்டம்

## அடிக்குறிப்புகள்

## வெளி இணைப்புகள்

பகுப்பு:இந்து சமய தொன்மவியல் இனக்குழுக்கள்
ஆசிரியர் கல்விக்கான தேசியக் கலைத்திட்ட வடிவமைப்பு 2009

**ஆசிரியர் கல்விக்கான தேசியக் கலைத்திட்ட வடிவமைப்பு 2009 ** (National Curriculum Framework for Teacher Education 2009) என்பது இந்திய அரசு அமைப்பான தேசிய ஆசிரியர் கல்விக் குழுமத்தால், தேசிய ஆசிரியர் கல்விச் சட்டம் ( #73, 1993) இன் கீழ் தேசிய ஆசிரியர் கல்விக்குத் தேவையான மாற்றங்களையும், புதுப்பித்தல்களையும் முன்மொழிவதற்காக அமைக்கப்பட்ட ஒரு கலைத்திட்ட வரைவாகும்.

## கட்டமைப்பின் வரலாறு
இக்கலைத்திட்ட வடிவமைப்பானது தேசிய ஆசிரியர் கல்விக் குழுமத்தால் பள்ளி ஆசிரியர், பட்டதாரி ஆசிரியர், முதுகலைப் பட்டதாரி ஆசிரியர், முனைவர் பட்டம் ஆகிய நிலைகளில் ஆசிரியர்களைப் பயிற்றுவிக்க தர மற்றும் அளவு மேம்பாட்டிற்கான கருத்துக்களை வழங்குவதற்காக உருவாக்கப்பட்டதாகும்.இதன் முந்தைய கலைத்திட்ட வடிவமைப்பானது 1978 இல் இதே குழுமத்தால் உருவாக்கப்பட்டது (அந்த நேரத்தில் அது ஒரு சுயாதீன அமைப்பாக இல்லாமல் ஒரு துறையாக இருந்தது). 1988 ஆம் ஆண்டில் தேசியக் கல்வியியல் ஆரய்ச்சி மற்றும் பயிற்சிக் குழுவால் தரமான ஆசிரியர் கல்விக்கான கலைத்திட்டம் உருவானது. 

## கட்டமைப்பின் நோக்கங்கள்
வரைவுக் கலைத்திட்ட வடிவமைப்பின்படி பின்வரும் இலக்குகள் நிர்ணயிக்கப்பட்டுள்ளன.
* ஆசிரியர் கல்விக்கான பாடப்பொருள் குறித்த பார்வை
* தொடக்கப்பள்ளி ஆசிரியர் கல்விக்கான கல்விசார் பகுதிகள்
* நடப்பு ஆசிரியர் கல்வித் திட்டங்களின் மாதிரி மறுவடிவமைப்பு திட்டங்கள்
* திறன்களை வெளிக்கொணரும்  ஆசிரியர்களை மதிப்பீடு செய்தல்
* பணியிடைப் பயிற்சி மற்றும் தொடர்ச்சியான தொழிற்திறன் மேம்பாடு
* ஆசிரியப் பயிற்றுநர்களைத் தயார்செய்தல்.
இந்த வரைவிலிருந்து உருவாக்கப்பட்ட ஆசிரியர் கல்விக்கான தேசிய பாடத்திட்டக் கட்டமைப்பு , ஆசிரியர் கல்வியின் ஆர்வமூட்டுதலின் தேவையின் முக்கியத்துவத்தினைக் காட்டுகிறது, இது பணிமுன் பயிற்சி மற்றும் பணியிடைப் பயிற்சிக்கான ஆசிரியர் கல்வி மற்றும் ஆசிரியர் பயிற்றுநர்களைத் தயார்படுத்துதல் ஆகியவற்றை உள்ளடக்கியுள்ளது. இதன்முழு ஆவணமும்  கருத்து வரைபடமாகக் குறிப்பிடப்பட்டுள்ளது .

## மேற்கோள்கள்

பகுப்பு:கல்வி
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
முனிரத்தினம்

**கே. ஆர். முனிரத்தினம்** (Munirathinam) ஓர் இந்திய அரசியல்வாதியும், தமிழக சட்டமன்றத்தின், ஆற்காடு சட்டமன்றத் தொகுதியின் முன்னாள் உறுப்பினரும் ஆவார். இவர் 1962 ஆவது ஆண்டில் நடந்த தமிழ்நாடு சட்டமன்றத் தேர்தலில், ஆற்காடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
கு. சுப்பிரமணிய பிள்ளை

**கு. சுப்பிரமணிய பிள்ளை** (K. Subramania Pillai) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1989ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:வாழும் மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
கே. ராசா

**வி. கே. இராஜாப் பிள்ளை** (K. Rajah Pillai) எனும் கே. இராஜா, ஓர் இந்திய அரசியல்வாதியும், தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். இவர் 1971 ஆவது ஆண்டில் நடந்த தமிழ்நாடு சட்டமன்றத் தேர்தலில், கன்னியாகுமரி தொகுதியில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:வாழும் மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ரிச்சர்ட் தாலர்

**ரிச்சர்ட் எச். தாலர்** (*Richard H. Thaler*, பிறப்பு: செப்டம்பர் 12, 1945), என்பவர்  அமெரிக்கப் பொருளாதார நிபுணர் மற்றும் பொருளியல் அறிஞர் ஆவார். இவர்  சிகாகோ பல்கலைக் கழகத்தில் நடத்தை  அறிவியல் மற்றும் பொருளாதாரத் துறையின் பேராசிரியராக உள்ளார்.  மேலும் இவர்  நடத்தை நிதியியல் கொள்கையில் தத்துவவாதியாக டேனியல் கான்மனுடனும்  மற்றவர்களுடனும் இணைந்து செயல்படுவதன் பேரில் அவர் மேலும் நன்கு அறியப்படுகிறார். 2017 ஆம் ஆண்டுக்குரிய பொருளாதாரத்திற்கான நோபல் பரிசு இவருக்கு வழங்கப்பட்டது. 2018 இல் அமெரிக்க தேசிய அறிவியல் கழகத்தின் உறுப்பினராகத் தேர்வு செய்யப்பட்டார்.

## மேற்கோள்

பகுப்பு:அமெரிக்கப் பொருளியலாளர்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:1945 பிறப்புகள்
உட்ஸ் அறிக்கை

1854 ஆம் ஆண்டில், பிரித்தானியக் கிழக்கிந்திய நிறுவனத்தின் கட்டுப்பாட்டு வாரியத்தின் தலைவராக இருந்த **சர் சார்லசு வுட்**, இந்தியாவிற்குள் ஆங்கில மொழிப் பயன்பாட்டிற்கு ஒரு பெரிய மாற்றத்தை பரிந்துரைத்து அன்றைய இந்தியத் தலைமை ஆளுநர் டல்ஹவுசி பிரபுவிற்கு அறிக்கை ஒன்றை அனுப்பினார். தொடக்கப் பள்ளிகளில் வட்டார மொழிகளும், உயர்நிலைப் பள்ளிகளில் ஆங்கில மற்றும் நாட்டு மொழியும், கல்லூரிகளில் ஆங்கிலமும் கல்வி ஊடகமாக இருக்க வேண்டும் என்று அவர் பரிந்துரைத்தார். இந்த அறிக்கை **வுட்சு அனுப்புகை** (*Wood's dispatch*) என அழைக்கப்படுகிறது.

இந்தியாவில் ஆங்கில மொழிக் கற்றல் மற்றும் பெண் கல்வி பரவுவதில் வூடின் கடிதம் முக்கியப் பங்கு வகித்தது. நிறுவனத்தின் நிர்வாகத்தில் பணியாளர்களாகப் பயன்படுத்த இந்திய மக்களிடையே ஆங்கிலக் கல்வியைத் தொடக்குவது மிகவும் சாதகமான நடவடிக்கைகளில் ஒன்றாகக் கருதப்பட்டது. தொழிற்கல்வி மற்றும் பெண்கள் கல்விக்கும் அதிக முக்கியத்துவம் கொடுக்கப்பட்டது. பிரித்தானியப் பேரரசில் இந்தக் காலகட்டம், பிரித்தானிய அரசாங்க நிர்வாகம் இந்தியாவில் சமூக சீர்திருத்தங்களைக் கொண்டு வந்த இறுதிக் கட்டத்தின் ஒரு பகுதியாகும்.

## பாிந்துரைகள்
# ஒவ்வொரு மாகாணத்திலும் ஒரு கல்வித் துறையை அமைக்க வேண்டும்.
# லண்டன் பல்கலைக்கழக மாதிரியில், பம்பாய், கல்கத்தா, சென்னை போன்ற பெரிய நகரங்களில் பல்கலைக்கழகங்கள் நிறுவப்பட வேண்டும். 
# ஒவ்வொரு மாவட்டத்திலும் குறைந்தபட்சம் ஒரு அரசு பள்ளி திறக்கப்படும்.
# இணைக்கப்பட்ட தனியார் பள்ளிகளுக்கு உதவி வழங்கப்பட வேண்டும்.
# இந்தியத் தாய்மார்களுக்கு அவர்களின் தாய் மொழியில் பயிற்சியளிக்கப்பட வேண்டும்.
# துவக்கக்கல்வி மட்டத்திலிருந்து பல்கலைக்கழக மட்டம்வரை முறையான கல்வி முறையில் வழங்கப்பட்டவேண்டும்.
# அரசு எப்போதும் பெண்கள் கல்வியை ஆதரிக்க வேண்டும்.

## மரபுரிமை
வூட் அளித்தபடி, ஒவ்வொரு மாகாணத்திலும் பல்கலைகழகங்கள் நிறுவப்பட்டன, கல்கத்தா பல்கலைக்கழகம், மும்பை பல்கலைக்கழகம், சென்னை பல்கலைக்கழகம், 1882 இல் பஞ்சாபின் பல்கலைக்கழகம் மற்றும் அலகாபாத் பல்கலைக்கழகம் ஆகியவை இந்தியாவில் மேற்கத்திய கல்வி முறை பெரும் தாக்கத்தை ஏற்படுத்தியது. இது "மக்னா கார்டா" என்று அறியப்பட்டது. மேலும் வணிகத்திற்கான கல்வியும் சேர்க்கப்பட்டுள்ளது.

## மேற்கோள்கள்

பகுப்பு:இந்தியாவின் கல்வி வரலாறு
ந. தளவாய் சுந்தரம்

**ந. தளவாய் சுந்தரம்** (N. Thalavai Sundaram) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் உறுப்பினரும் ஆவார். இவர் 2001ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2021ஆம் ஆண்டில் நடைபெற்ற சட்டமன்றத் தேர்தலில் கன்னியாகுமரி தொகுதியிலிருந்து அதிமுக சார்பில் போட்டியிட்டு மீண்டும் சட்டமன்ற உறுப்பினரானார்.

## வகித்த பதவிகள்
### சட்டமன்ற உறுப்பினராக

தளவாய் சுந்தரம் 19 மே 2001 முதல் பொதுப்பணித்துறை அமைச்சராகவும், 02 மார்ச்சு 2002 முதல் வருவாய்த்துறை அமைச்சராகவும் ஜெ. ஜெயலலிதா அமைச்சரவையில் பணியாற்றியுள்ளார்.

## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ஏ. என். கிருஷ்ணராவ்

**ஏ. என். கிருஷ்ணராவ் **என்றழைக்கப்படும் அ.ந. கிருஷ்ணராவ் (**அரக்கலகுடு நரசிங்கராவ் கிருஷ்ணராவ் **; 9 மே 1908&nbsp;– 8 ஜூசை 1971), அ.ந. க்ரு (Anakru) என அறியப்பட்ட இந்திய எழுத்தாளரும் இலக்கியவாதியுமாவார். குறிப்பாக கன்னட இலக்கியத்தின் சிறந்த முற்போக்கு எழுத்தாளரான இவர் அம்மொழியில் 'புதின இலக்கிய மன்னன்' எனப்பொருள்படும்'காதம்பரி சர்வபௌமா' எனச் சிறப்புப்பெயருடன் அறியப்படுபவராவார். மைசூர் பல்கலைக்கழகத்தின் கௌரவ டாக்டர் பட்டமும் கர்நாடக அரசின் சாகித்ய அகாதமி விருதும் பெற்றுள்ளார். இலக்கியத்தில் 'பிரகதிஷீலா' என்ற புதிய முறையை உருவாக்கியவர்.

## வாழ்க்கை
ஏ. என். கிருஷ்ணராவ் இந்தியாவின் கர்நாடகத்தில் கோலார் நகரில் நரசிங்கராவ் அன்னப்பூரணம்மா இணையருக்கு 1908 ஆம் ஆண்டு மே 9 ஆம் நாள் பிறந்தார். to Narasinga Rao (father) and Annapoornamma (mother). இவருடைய குடும்பம் வழிவழியாக ஹசன் மாவட்டத்தில் அரக்கலகுடு என்ற நகரில் வழ்ந்துவந்தது. புத்தகம் படிப்பதிலும் எழுதுவதிலும் சிறுவயதிலேயே ஆர்வம் கொண்டிருந்த இவர் கன்னட இலக்கிய நாளிதழான 'கதா மஞ்சரி', 'விஷ்வ வாணி' ஆகிய நாளிதழ்களில் ஆசிரியராக தனது எழுத்துப்பணியைத் தொடங்கினார். கன்னட சாகித்ய பரிஷத் வெளியிட்ட கன்னட நூடி இதழிலும் ஆசிரியராகச் செயல்பட்டார்.

இவரது காலகட்டத்தில் கன்னட இலக்கியத்தில் கலை, அழகு குறித்து எழுதப்படும் 'நவோதயா' பாணியே நடைமுறையில் இருந்தது. துயரம் நிறைந்த மக்களின் வாழ்க்கையை, யதார்த்த நிலையை இந்த வகை எழுத்துகள் பிரதிபலிக்கவில்லை எனக்கருதிய அநக்ரு, இலக்கியத்தை சமூக மாற்றத்துக்கான ஒரு கருவியாகக் கருதி 'பிரகதிஷீலா' என்ற புதிய முறையை உருவாக்கினார். இவரது படைப்புகளால் கவரப்பட்ட பல எழுத்தாளர்கள் இவரது பாணியைப் பின்பற்றத் தொடங்கினர். மனிப்பாலில் நடந்த 42 ஆவது கன்னட சாகித்திய சம்மேளனத்தின் அதிபராக பரிந்துரைக்கப்பட்டார். கன்னட எழுத்துலகில் இவர் தனக்கென ஒரு தனி பாணியைப் பின்பற்றினார்.

கன்னடத்தில் மிகச்சிறந்த எழுத்தாளராக அறியப்பட்ட மஸ்தி வெங்கடேச ஐயங்கார்   என்பவர் இவரைப்பற்றி  *நான் ஒரு தமிழ் கன்னடன், சர்.மிர்சா இஸ்மாயின் ஒரு முஸ்லிம் கன்னடர். ஆனால் அநக்ரு ஒரு சுத்த கன்னடர்* எனக் குறிப்பிட்டார்.   இது போலப் பாராட்டப்பட்ட அநக்ரு  கன்னடர்களின் நல்வாழ்வுக்காகப் பாடுபட்டார்.  கன்னடம் பேசும் மக்கள் வாழும் பகுதிகளை ஒருங்கிணைக்கப் பாடுபட்டார். பிரித்தானிய இந்தியாவில் கன்னடம் பேசும் மக்கள் பல்வேறு இடங்களுக்கு இடம்பெயர்ந்தபோது இவர்  கன்னட மொழியை பரப்புவதற்கும் , அதனை பிரபலப்படுத்துவதற்குமான ஓர் இயக்கத்தைத் தொடங்கினார்.  கன்னட மொழி பேசுவதற்கு தயங்கும் அல்லது வெறுக்கும் மக்கலை இவர் வெளிப்படையாகவேச் சாடிப்பேசினார்.  1929 இல்  கன்னட சாகித்திய சம்மேளனத்தின்  தலைவராக இருந்த பொழுது  பீகாரின் ஆளுநரான ஆர். டி. திவாகர் என்பவரது இந்திமொழித் தொடர்பான கொள்கையை விமரிசித்து கன்னட நூடி இதழில்  ஒரு கட்டுரை எழுதினார். அதற்காக இவர் மன்னிப்புக் கேட்கவேண்டும் எனற கோரிக்கை எழுந்தபோது தனது  இதழாசிரியர் பதவியைத் துறந்தார். அவர் தெற்கு பெங்களூருவில் இருந்த  அன்னப்பூரனா என்றழைக்கப்படும் தனது சொந்த  இல்லத்தில் தனது வாழ்வின் பெரும்பகுதியைக் கழித்தார். இவர் தனது 63 ஆம் அகவையில் 8, ஜூலை 1971 இல் காலமானார்.
## இலக்கியப்பணி

## மேற்கோள்கள்

பகுப்பு:1908 பிறப்புகள்
பகுப்பு:1971 இறப்புகள்
பகுப்பு:கன்னட எழுத்தாளர்கள்
பகுப்பு:கோலார் மாவட்ட மக்கள்
தி பிளாக் சுவான்

**த பிளாக் சுவான்: தி இம்பேக்ட் ஆப் தி ஐலி இம்பிராபபிள்** (*The Black Swan: The Impact of the Highly Improbable*) என்பது நாசிம் நிக்கோலசு தேலபு என்ற அறிஞர் எழுதிய நூல் ஆகும். இதனை ஏப்ரல் 17, 2007 அன்று ரேண்டம் ஹவுஸ் வெளியிட்டது. சில வகை அரிதான மற்றும் கணிக்க முடியாத நிகழ்வுகளின் தீவிர தாக்கம் குறித்தும் அவை நடந்து முடிந்த பிறகு இந்த நிகழ்வுகளுக்கு எளிமையான விளக்கங்களை அளிக்கும் மனிதர்களின் முனைவு குறித்தும் இந்நூல் கவனம் செலுத்துகிறது. நூல் வெளி வந்த காலம் தொட்டு இந்தக் கோட்பாடு காரணக் கோட்பாடு என்று அறியப்படுகிறது.

இந்நூல் அறிவு, அழகியல் மற்றும் வாழ்க்கை முறைகளைப் பற்றி பேசுகிறது. இவற்றை விளக்க புனைவுக் கூறுகளையும் பயன்படுத்துகிறது. மேலும், கோட்பாடுகளை விளக்க தேலபு தன் வாழ்க்கையில் இருந்தும் அடிக்கடி நிகழ்வுகளைப் பகிர்கிறார்.

நூலின் முதல் பதிப்பு 2007 இல் வெளிவந்து வணிக ரீதியில் வெற்றி பெற்றது. இது நியூ யார்க் டைம்ஸ் முன்னணி விற்பனைப் பட்டியலில் 36 வாரங்கள் இருந்தது. இரண்டாவது விரிவுபடுத்தப்பட்ட பதிப்பு 2010 இல் வெளிவந்தது. இந்நூல் *இன்செர்டோ (Incerto)* என்ற பெயரில் நிச்சயமற்ற நிலையைப் பற்றி அவர் எழுதிய நான்கு தொகுதி மெய்யியல் கட்டுரைகளின் ஒரு பகுதியாகும். இத்தலைப்பில் பின்வரும் நூல்கள் உள்ளன:*ஆண்டிபிராகிள்* (2012), *த பிளாக் சுவான்* (2007-2010), *ஃபூல்டு பை ரேண்டம்னஸ்* (2001) மற்றும் *தெ பெட் ஆஃப் புரோகிரஸ்டசு* (2010-2016).

## மேற்கோள்கள்

பகுப்பு:மெய்யியல் நூல்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
திங்கிங் பாஸ்ட் அன்ட் சுலோவ் (நூல்)

**திங்கிங், பாஸ்ட் அன்ட் சுலோ** (Thinking, Fast and Slow) என்ற நூல் 2011 இல் வெளியாகி நன்கு விற்பனையான ஒரு அறிவியல் நூலாகும். இந்நூலை  பொருளியலுக்கான நோபல் நினைவுப் பரிசு பெற்ற அறிஞரான டேனியல் கானமென் எழுதியுள்ளார். இது 2012 இல் அறிவியல், பொறியியல், மருத்துவம் தொடர்பான தலைப்புகளில் மக்கள் எளிதில் புரிந்து கொள்ள உதவும் சிறந்த படைப்புக்களுக்கான நேஷனல் *அகாடமிக்ஸ் கம்யூனிகேஷன் விருதைப்*  பெற்றது.

கானமென் பல தசாப்தங்களாக நடத்திய ஆராய்ச்சியை இந்த நூலில் சுருக்கமாகக் குறிப்பிடுகிறார். பெரும்பாலும், அமோஸ் டவர்ஸ்கி உடன் இணைந்து செய்த ஆய்வுகள் குறித்து இதில் குறிப்பிடப்பட்டுள்ளது.  இது அவரது தொழில் வாழ்க்கையின் மூன்று கட்டங்களை உள்ளடக்கியது: அவரது முந்தைய நாட்களில் புலனுணர்வு குறித்த பணிகள், எதிர்பார்ப்புக் கோட்பாடு குறித்த அவரது பணிகள் மற்றும் பிற்கால மகிழ்ச்சி குறித்து அவரது பணிகள் ஆகியவை அடங்கும்.

The main thesis is that of a dichotomy between two modes of thought:

இந்த ஆய்வின் முக்கியக் கருத்தானது சிந்தனையின் இரண்டு முறைகளின் இருமை தொடர்பானது: " முதல் அமைப்பு" என்பது வேகமானதாக, இயல்பானதாக மற்றும் உணர்வுபூர்வமாக இருக்கிறது; "இரண்டாம் அமைப்பு" என்பது மெதுவான மனோபாவத்துடன்,  தருக்க முறையில் இயங்குகிறது. இந்த புத்தகம் ஒவ்வொரு வகை சிந்தனையுடனும் தொடர்புடைய புலனுணர்வு சார்புகளை விளக்குகிறது..

## மேற்கோள்கள்

பகுப்பு:ஆங்கில நூல்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
எசு. காதர் செரிப்

**எசு. காதர் செரிப்** (S. Kader Sheriff) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வேலூர் மாவட்ட மக்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
காசு பிரம்மானந்த ரெட்டி தேசியப் பூங்கா

**காசு பிரம்மானந்த ரெட்டி தேசியப் பூங்கா** என்பது தெலுங்கானா மாநிலத்தின் ஹைதராபாத்திலுள்ள ஜூப்ளி ஹில்ஸ் பகுதியில் அமைந்துள்ள ஒரு தேசிய பூங்கா ஆகும். இந்த பூங்காவானது  தோராயமான பகுதியில் அமைந்துள்ளது.  இந்தப் பூங்காவானது 1998 ஆம் ஆண்டில் மத்திய அரசிடமிருந்து ஒப்புதல் பெற்று ஆந்திரா மாநில அரசாங்கத்தால் தேசிய பூங்காவாக அமைக்கப்பட்டது. இது ஜூபிளி மலைகளின் மையப்பகுதியில் அமைந்துள்ளது. இது 'கான்கிரீட்(கட்டிடங்கள்) காடுகளின் மத்தியில் ஒரு காடு' என விவரிக்கப்படுகிறது. இங்கு மயில்கள் மற்றும் பிற விலங்குகள் உள்ளன.
## நுழைவுக் கட்டணம்
பெரியவர்களுக்கான நுழைவுக் கட்டணம் ரூ20/ ஆகவும், சிறார்களுக்கான நுழைவுக் கட்டணம் ரூ10/ ஆகவும் நிர்ணயிக்கப்பட்டுள்ளது. இந்தப் பூங்கா காலை 5:30 அல்லது 6 முதல் 10மணி வரையிலும், மாலை 4 அல்லது 4:30 முதல் 7வரையிலும் திறந்திருக்கும்.
## சான்றுகள்

பகுப்பு:இந்திய தேசியப் பூங்காக்கள்
பகுப்பு:தெலங்காணா
பகுப்பு:தேசியப் பூங்காக்கள்
பகுப்பு:இந்தியப் பூங்காக்கள்
கியூபப் புரட்சி

**கியூபப் புரட்சி** என்பது பிடல் காஸ்ட்ரோ தலைமையிலான ஆயுதப் படைகள்  கொரில்லா போரில் ஈடுப்ட்டு வென்ற நிகழ்வு ஆகும்.
## புரட்சியின் பின்னணி
கியூப இராணுவத் தளபதி புல்கேன்சியோ பாடிஸ்டா, அந்நாட்டு அதிபர் கார்லோஸ் ப்ரியோ சொக்கர்ராஸ் என்பவரை மார்ச் 10, 1952 இல் பதவி நீக்கம் செய்து, நடக்கவிருந்த தேர்தல்களை ரத்து செய்தார். இதனால் ஆத்திரமடைந்த இளம் வழக்கறிஞரான ஃபிடெல் கேஸ்ட்ரோ இராணுவத் தளபதியின் ஆட்சியை முடிவுக்குக் கொணர ஏழு முறை முயன்று தோற்றார். சான்டியாகோவின் இராணுவ குடியிருப்புகளின் மீது சூலை 26, 1953 இல் அவர் நடத்திய தாக்குதலும் தோல்வியில் முடிந்தது; காஸ்ட்ரோ கைதானார்.

பதினைந்து வருட சிறைவாசத் தண்டனை விதிக்கப்பட்டபோதும், 1955 ஆம் ஆண்டே ஃபிடெல் விடுதலையானார். தனது திட்டத்திலிருந்து தளராத காஸ்ட்ரோ, மெக்ஸிகோவில் ஒரு புதிய கிளர்ச்சிப் படையைத் திரட்டினார். டிசம்பர் 2,1956 இல் மீண்டும் தோற்று, ஸியாரா மெய்ஸ்ட்ரோவுக்கு ஓடினார். இதன் பிறகே நேரடியான மோதல்களைத் தவிர்த்து கொரில்லா போர் முறையைக் கையில் எடுத்தார் ஃபிடெல்; கியூபாவெங்கும் பரவலாக இருந்த  வெவ்வேறு எதிர்ப்பு சக்திகளின் உதவியையும் கேட்டுப் பெற்றார். இவரது விடா முயற்சியின் பயனாக, இறுதியில் பாடிஸ்டா பதவி விலகி 1959 புத்தாண்டு தினத்தன்று நாட்டைவிட்டே வெளியேறினார்; காஸ்ட்ரோ பிப்ரவரி 1959 இல் நாட்டின் அதிபரானார். முந்திய ஆட்சியாளர்களில் பலரும் கொல்லப்பட்டனர். தேர்தல் ரத்து செய்யப்பட்டது; கியூபாவின் நிரந்தர வாழ்நாள் அதிபராக தன்னைத்தானே பிரகடனம் செய்து கொண்டார் ஃபிடெல்.
## புரட்சிக்கு பின்
எதிர் புரட்சி செய்தவர்கள் சிறைவாசம் அல்லது மரண தண்டனை பெற்றனர். கம்யூனிச ஆட்சி முறையைக் கொண்டு வந்து, அமெரிக்காவின் எதிர்ப்பை ஞம்பாதித்தார் எனினும் சோவியத்துடனான நட்புறவு மறைமுக எதிர்ப்புகளை நீக்க உதவியது. வெனிசுலா, கௌதமாலா, பொலிவியா, ஆகிய நாடுகளில் இவர் மேற்கொண்ட ஆட்சி கவிழ்ப்பு கிளர்ச்சிகள் தோல்வியில் முடிந்தன; இதன் காரணமாக, கியூபா அப்பகுதி நாடுகளால் தனிமைப்படுத்தப்பட்டது.

கியூபாவின் தோழமை, அமேரிக்காவுடனான தனது பனிப்போரில் அமேரிக்காவிற்கு அருகாமையில், வலுசேர்க்கும் ஒரு உறவை ரஷ்யாவுக்குத் தந்ததால், அணு ஆயுதப் போர் சாத்தியக்கூறுகள் உச்சத்தை எட்டின.

## மேற்கோள்கள்

பகுப்பு:கியூபாவின் வரலாறு
பகுப்பு:பனிப்போர்
பாலைவன தேசியப் பூங்கா

**பாலைவன தேசியப் பூங்கா**, இந்தியாவின் மேற்கு இந்திய மாநிலமான இராஜஸ்தானில், ஜெய்சால்மர் நகருக்கு அருகில் அமைந்துள்ளது. இது இந்தியாவின் ஒர் பெரிய தேசிய பூங்கா, இது 3162 km2 உள்ளடக்கிய ஒரு பரப்பளவில் உள்ளது. பாலைவன தேசியப் பூங்கா தார் பாலைவனத்தின் சுற்றுச்சூழலுக்கு சிறந்த உதாரணம் ஆகும். 20% பூங்காவானது மணல் குன்றுகள் வடிவிலுள்ளது. .
thumb| பாலைவன தேசியப் பூங்காவில் இரண்டு பெரிய இந்திய கானமயில் பறவைகள்

## தாவரங்களும் விலங்கினங்களும்
**ஃப்ளோரா:** வெள்வேல், பனை மரங்கள், இலந்தை, dhok.

**பாலூட்டிகள்:** பாலைவன நரி, வங்க நரி, பாலைவன பூனை, ஓநாய், முள்ளம்பன்றி, புல்வாய் மற்றும் இந்தியசிறுமான்.

**ஊர்வன:** spiny-வால் பல்லி, உடும்பு, saw-scaled viper, கண்ணாடி விரியன், கட்டுவீரியன்.

**அவிபியூனா:** மணல் பற்வை, கவுதாரிகள், தேனீ-தின்னும் பறவை, லார்க் மற்றும் சிரைக்சு ஆண்டு முழுவதும்சு, டெமோசெல்லே கொக்கு மற்றும் ஹாபரா பறவை ஆகியவை குளிர்காலத்தில் வரும்.  பழுப்பு மற்றும் புல்வெளி கழுகுகள், நீண்ட-கால் மற்றும் தேன் பருந்து மற்றும் ராசாளிப் பறவை அடங்கிய ஊர்வன.

thumb|ஒரு பார்வையில் Sams மணல் குன்றுகள்

## References

பகுப்பு:IUCN வகை II
பகுப்பு:இந்திய தேசியப் பூங்காக்கள்
கோபுரம் தாங்கி

**கோபுரம் தாங்கி** (*False Waterwillow*, தாவர வகைப்பாட்டியல்: *Andrographis echioides*) என்பது தமிழக மூலிகைச் செடிகளில் ஒன்றாகும். இது தமிழகத்தில் அழிந்து வரும் இனமாகக் கருதப்படுகிறது. பாறை இடுக்குகளிலும், இடிந்த சுவர்களிலும், பரவலாக அனைத்து தமிழகக் கிராமங்களிலும் காணப்படுகிறது. இதன் விதைப்பை நீர் பட்டவுடன் வெடித்து பரவும் தன்மைக் கொண்டதாக இருக்கிறது. இதன் இலை, வேர் என்பன பயன் தரும் பாகங்களாகும். சித்தமருத்துவத்தில் தலைப்பொடுகு, முடி உதிர்தல், தலைச்சூடு தணிப்புக்கும், தலைப் புழுவெட்டுக்கும், முடிவளர்ச்சிக்கும் பயனாகுமென குறிப்புகள் உள்ளன. சம அளவு நல்லெண்ணெயுடன் கலந்து தைலம் காய்ச்சி பயன்படுத்துவது சிறப்பாகக் கூறப்படுகிறது.

## இவற்றையும் காணவும்
*மூலிகைப் பட்டியல் (தமிழ்நாடு)

## மேற்கோள்கள்

## உசாத்துணை
* Plantae Asiaticae Rariores 3:117.  1832
* 

பகுப்பு:முண்மூலிகைக் குடும்பம்
பகுப்பு:தகவற்பெட்டி தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
கோனூர் பொன்காளியம்மன் கோயில்

thumb|கோனூர்_பொன்காளியம்மன்
thumb|கோனூர்_பொன்காளியம்மன்

**கோனூர் பொன்காளியம்மன் கோயில்** (Konur Ponkaliyamman Temple) என்பது நாமக்கல் மாவட்டம் கோனூர் பகுதியில் அமைந்துள்ள ஓர் அம்மன் கோயிலாகும். இக்கோயிலில் ஒவ்வொரு வருடமும் சித்திரையில் காப்புக்கட்டி வைகாசியில் திருவிழா நடைபெறுகிறது. இக்கோயில், நாமக்கலிருந்து கரூர் செல்லும் தேசிய நெடுஞ்சாலையில் கந்தம்பாளையம் பேருந்து நிறுத்திலிருந்து 1.5 கி.மீ. தொலைவில் உள்ளது.

## சான்றுகள்

பகுப்பு:நாமக்கல் மாவட்டத்திலுள்ள அம்மன் கோயில்கள்
கோரியாலிஸ் விளைவு

**கோரியாலிஸ் விளைவு** (Coriolis force) என்பது ஒரு இயற்பியல் நிகழ்வாகும்.  ராக்கெட்டுகள் செயற்கைகோள்கள் போன்றவற்றில் விண்வெளி வீரர்கள் பயணம் செய்யும் போது இந்த கோரியாலிஸ் விளைவை அனுபவிக்க நேரிடும். விண்வெளி வீரர்கள் பயணம் செய்யும் ராக்கெட் அல்லது செயற்கைகோள்கள் போன்றவற்றை தங்களது இயக்கத்தின் போது சுழற்சி அடையும். அப்போது அந்த சுழற்சிக்கு எதிராக தங்களது தலை மற்றும் உடலை வீரர்கள் நகர்த்துவார்கள். அப்போது அவர்களுக்கு தலைசுற்றல், மயக்கம், குமட்டல் போன்ற பிரச்சனைகள் ஏற்படும். இந்த உடலியல் பாதிப்புகளுக்கு காரணமான இந்த மாறுபட்ட இயக்கமே "கோரியாலிஸ் விளைவு" என்று அழைக்கப்படுகிறது.
## மேற்கோள்கள்

பகுப்பு:மரபார்ந்த விசையியல்
பகுப்பு:விசையியல்
பகுப்பு:இயற்பியல் தோற்றப்பாடுகள்
பகுப்பு:சுழற்சி
மலைவேப்பன்குட்டை

**மலைவேப்பன்குட்டை** (Malaiveppankuttai) என்பது நாமக்கல் மாவட்டம் சேந்தமங்கலம் ஒன்றியம், உத்தரகிடிகாவல் பஞ்சாயத்தில் உள்ள ஒரு சிற்றூராகும். இக்கிராமத்தில் சுமாா் 1,600 பேர் வசிக்கிறாா்கள்.

## சான்றுகள்


பகுப்பு:நாமக்கல் மாவட்ட ஊர்கள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
கல்விக்கான ஒருங்கிணைந்த மாவட்ட தகவல் முறைமை

**கல்விக்கான ஒருங்கிணைந்த மாவட்ட தகவல் முறைமை** *(U - DISE)* என்பது இந்தியாவில் பள்ளிகளைப் பற்றிய ஒரு தகவல் தரவுத்தளம் ஆகும். இத்தரவுத்தளம் கல்வி திட்டமிடல் மற்றும் நிர்வாகத்திற்கான தேசிய பல்கலைக்கழகத்தால் வடிவமைக்கப்பட்டது.இது இந்திய அரசு, கல்வி அமைச்சகத்தால் உருவாக்கப்பட்டு இந்தியத் தேசிய தகவலியல் மையத்தால் பேணப்படுகிறது. இதன் தகவல் பிரிவு ஒவ்வொரு மாவட்டக் கணினி மையத்திலும் அமைந்துள்ளது.
இது பள்ளிகளின் நிலை, அடிப்படை ஏற்பாடுகள்(குறிப்பாக பள்ளிக்கழிப்பறைகளின் நிலை), இடைநிற்றல் ஆகிய தகவல்களைப் பதிவு செய்கிறது..
## மேற்கோள்கள்

*

## வெளி இணைப்புகள்
*

பகுப்பு:இந்தியாவில் கல்வி
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
புளியங்காடு வேங்கை மரத்து நாச்சியம்மன் கோயில்

வேங்கை மரத்து நாச்சியம்மன் கோயில் என்பது நாமக்கல் மாவட்டம் கொல்லிமலை வட்டம் வாழவந்திக் கோம்பை பஞ்சாயத்திற்குட்பட்ட புளிங்காடு கிராமத்தில் அமைந்துள்ள அம்மன் கோயிலாகும். இந்தக் கோயிலானது வேங்கை மரங்கள் சூழ வடதிசையில் மூலவரைக் கொண்டு அமைந்துள்ளது.

## திருவிழா
இக்கோயிலில் மூன்று ஆண்டுகளுக்கு ஒரு முறை திருவிழா நடைபெறுகிறது. இது மூன்று நாள் திருவிழாவாகும். மற்ற விசேச நாட்களில் அம்மனுக்கு அபிசேகமும், ஆராதனையும் நடைபெறுகின்றன. 

வேங்கை மரத்து நாச்சியம்மனுக்கு உடன்பிறந்த சகோதரிகள் இவரையும் சேர்த்து ஏழு நபர்களாகும். இவர்கள் அனைவரும் அருகிலுள்ள கிராமங்களில் கோயில் கொண்டுள்ளனர். 

## அமைவிடம்
நாமக்கல்லிருந்து கொல்லிமலை செல்லும் சாலையில் 25வது கி.மீ தொலைவில் காரவள்ளி பேருந்து நிறுத்தம் உள்ளது அங்கிருந்து சுமார் 2கி.மீ தொலைவில் நாச்சியம்மன் ஆலயம் உள்ளது.

பகுப்பு:நாமக்கல் மாவட்டத்திலுள்ள அம்மன் கோயில்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
கல்வி மேலாண்மைத் தகவல் அமைப்பு

**கல்வி மேலாண்மைத் தகவல் அமைப்பு** (*Education management information system*) என்பது இந்தியக் கல்வி அமைச்சகத்தின் ஒரு அமைப்பாகும். இது கல்வி நிறுவனங்கள் சார்ந்த தரவுகளை நிர்வகித்தல் மற்றும் தகவல்களை வெளியிடுதல் போன்ற பணிகளை மேற்கொள்கின்றது. இது பள்ளிகள், மாணவர்கள், ஆசிரியர்கள் மற்றும் ஊழியர்கள் உள்ளிட்ட கல்வித் தகவல்களின் தரவு சேகரிப்பு, செயலாக்கம், பகுப்பாய்வு மற்றும் அறிக்கை தயார் செய்தல் ஆகியவற்றினைத் தொகுத்து வைக்கின்றது. 
கல்வி மேலாண்மைத் தகவல் அமைப்பு மூலம் பெறப்படும் செய்திகள் கல்வி அமைச்சகங்கள், அரசு சாரா அமைப்புகள், ஆய்வாளர்கள், நன்கொடையாளர்கள் மற்றும் பிற கல்வியாளர்களால் ஆராய்ச்சிக்காகப் பயன்படுத்தப்படுகிறது. இது கொள்கை மற்றும் திட்டமிடல், கண்காணிப்பு மற்றும் மதிப்பீடு மற்றும் முடிவெடுத்தல் ஆகியவற்றில் பயன்படுகிறது. 
கல்வி மேலாண்மைத் தகவல் அமைப்பு கல்வி முறை செயல்திறனை கண்காணிக்கவும் கல்வி ஆதாரங்கள் மற்றும் சேவைகளை நிர்வகிக்கும் குறிகாட்டிகளை உருவாக்கப் பயன்படுகிறது. that monitor the performance of an education system and to manage the distribution and allocation of educational resources and services.

## தொடர் பணிகள்
கல்வி மேலாண்மைத் தகவல் அமைப்பின் வருடாந்திர பணிகள் பின்வருமாறு அமைகின்றன.
# தரவு சேகரிப்பு - பள்ளிகளில் இருந்து கணக்கெடுப்பு மூலம் தரவுகள் சேகரித்தல்
# தரவு செயலாக்கம் - தரவுகளை ஒழுங்கமைத்தல், செயலாக்குதல், சோதனை செய்தல் மற்றும் சரி செய்தல்
# தரவு பகுப்பாய்வு - தரவுகளைத் திரட்டல், கணக்கிடுதல் மற்றும் விளக்குதல்
# தரவு அறிக்கை - தகவல் வெளியீடு மற்றும் பொதுமைப்படுத்துதல்.
## தொகுதிகள்
கல்வி மேலாண்மைத் தகவல் அமைப்பு அளவு, நோக்கம் மற்றும் திறன் மாறுபாட்டைப் பொறுத்து பின்வரும் நிலையான தொகுதிகளில் கவனம் செலுத்துகிறது.
* பள்ளிகள் / நிறுவனங்கள்
* மாணவர்கள்
* ஆசிரியர்கள் / ஊழியர்கள்
* வகுப்புகள் மற்றும் தரங்கள்
* சேர்க்கை மற்றும் பட்டதாரிகள்
* கட்டிடங்கள் மற்றும் உள்கட்டமைப்பு
* பாடப்புத்தகங்கள் மற்றும் வளங்கள்
* நிதி
## மேற்கோள்கள்

## வெளி இணைப்புகள்
* Smart Academic System
*  Official OpenEMIS site

பகுப்பு:இந்தியாவில் கல்வி
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பானிபட் போர்கள்

**பானிபட் போர்கள்**, இந்தியத் துணைக்கண்டத்தில் தங்கள் ஆட்சியை நிறுவுவதற்கும், நிலைநாட்டவும், முகலாயர்கள், இந்துக்கள் மராத்தியர்கள், ஆப்கானியர்கள் தில்லி அருகே உள்ள  பானிபட் எனும் இடத்தில் மூன்று பெரிய போர்கள் நடத்தினர்.  இம்மூன்று பானிபட் போர்கள் இந்தியாவின் வரலாற்றுப் போக்கினை மாற்றி அமைத்தது.

* பாபர் (முகலாய வம்சம்) மற்றும் இப்ராகிம் லோடி (லோதி வம்சம்) ஆகியவற்றுக்கு இடையில் முதல் பானிபட் போர் (1526) நடந்தது. இந்த வெற்றியின் மூலம்  பாபா் இந்தியாவில் முகலாய பேரரசை நிறுவினார்.
* தில்லியிலிருந்த முகலாயப் பேரரசு அக்பர் (பைரங்கம் கான் அக்பாின் பிரதிநிதியாகச் செயல்பட்டாா்) மற்றும்  வட இந்தியாவின் இந்து ஆட்சியாளரான ஹெமு என்பவருக்கு இடையே  இரண்டாம் பானிபட் போர் (1556) நடைபெற்றது. இதில் முகலாய படை வெற்றியைப் பெற்றது.
* *சதாசிவ ராவ்*  தலைமையிலான மராத்திய சாம்ராஜ்யத்திற்கு எதிராக அவத் நவாப், ஷுஜா-உத்-தௌலா உதவியுடன், ஆப்கானிஸ்தானின் துராணிப் பேரரசர் அகமது ஷா துரானி நடத்திய  மூன்றாம் பானிபட் போரில்  (1761) உறுதியான ஆப்கானியப் படை வெற்றி பெற்றது.  போரில் மராத்தியப் பேரரசு தோல்வியடைந்தது. மேலும் இந்தியாவில் கம்பெனி ஆட்சி வலுப்பெற்றது.

## மேற்கோள்கள்


பகுப்பு:இந்தியப் போர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பானிபட் போர்கள்
அட்லஸ் அந்துப்பூச்சி

**அட்லஸ் அந்துப்பூச்சிகள்** (*Attacus atlas)* என்பவை அந்துப்பூச்சிகளில் ஒரு வகையாகும். இரண்டு வாரங்கள் மட்டுமே உயிர் வாழும் தன்மை கொண்ட இவை தமிழ்நாட்டின் ஏற்காடு உள்ளிட்ட பகுதிகளில் உள்ளதாக அறியப்படுகிறது.
அந்துப்பூச்சிகளில் மிகப்பெரியது அட்லஸ் அந்துப்பூச்சி. சராசரியாக இதன் இறக்கைகள் 23 செ.மீ (9.4 அங்குலம்) வரை இருக்கும். இவை இந்தியாவின் இமயமலைப்பகுதி, சீனா, மலாய், ஆஸ்திரேலியா ஆகிய நாடுகளில் வசிக்கின்றன. இவை சிறகை விரித்து நிற்கும்போது அதில் அமைந்துள்ள காட்சியமைப்பு பார்ப்பதற்கு அட்லஸ் (உலக வரைபடம்) போன்று இருக்கும் என்பதால் இது அட்லஸ் மாத் (அந்துப்பூச்சி) எனப்பெயரிடப்பட்டது. இதை எளிதில் அடையாளம் கண்டுபிடிக்க இயலாது.
              இதன் சிறகுகள் உலர்ந்த இலையைப்போன்று செம்பழுப்பு நிறத்தில் இருக்கும். சிறகின் நுனிப்பகுதியானது பாம்பின் தலைபோன்று உள்ளது. ஆகவே இதனை பாம்புத்தலை அந்துப்பூச்சி என சீன மக்கள் அழைக்கின்றனர். இவ்வாறான உடலமைப்பின் மூலம் தனது எதிரிகளிடம் இருந்து தன்னை பாதுகாத்துக்கொள்கிறது. இந்த அந்துப்பூச்சியானது 2 வாரங்கள் மட்டுமே உயிர் வாழக்கூடியது.

உலகின் மிகப்பெரிய அட்லஸ் அந்துப்பூச்சியானது ஏற்காட்டில், 2017 ஏப்ரல் மாதத்தில் நடந்த ஆய்வில் கண்டுபிடிக்கப்பட்டது. சிறகுகள் உடைந்த நிலையில் ஒன்றும், ஆரோக்கியத்துடன் ஒன்றும் கண்டுபிடிக்கப்பட்டது. இது இறகை விரித்த நிலையில் 19 சென்டிமீட்டர் நீளம் கொண்டுள்ளது. சிறகின் அகலம் 8 சென்டிமீட்டர் ஆகும்.

## மேற்கோள்கள்

பகுப்பு:பட்டு
பகுப்பு:அந்துப்பூச்சிகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:கூடுதல் மேற்கோள் தேவைப்படும் கட்டுரைகள்-விலங்கியல்
தாயும் மகளும்

**தாயும் மகளும்** (*Thaayum Magalum*) 1965-ஆம் ஆண்டு மே மாதம் 28 ஆம் தேதியன்று வெளியான இந்திய தமிழ்த் திரைப்படமாகும். எம். ஏ. திருமுகம் இயக்கத்தில் உருவான இத்திரைப்படத்தில் எஸ். ஏ. அசோகன், ஆதித்தன், வி. கே. ராமசாமி, தாய் நாகேஷ், டி. ஆர். நடராஜன், சாண்டோ எம். எம். ஏ. சின்னப்பா தேவர், எஸ் வி. ராமதாஸ், கே. ஆர். விஜயா, எம். வி. ராஜம்மா, மனோரமா, எஸ். ராஜாமணி, பேபி கௌசல்யா, (சசிகலா)-மாலா, மாஸ்டர் ராமசந்திரன் ஆகியோர் முக்கிய கதாபாத்திரங்களில் நடித்தனர்.

## பாடல்கள்
திரைப்படத்துக்கு இசையமைத்தவர் பி. எஸ். திவாகர். பாடல்களை யாத்தவர் கண்ணதாசன். டி. எம். சௌந்தரராஜன், ஆதம் ஷா, கே. ஜே. யேசுதாஸ், பி. சுசீலா, எல். ஆர். ஈஸ்வரி ஆகியோர் பின்னணி பாடினார்கள்.

## மேற்கோள்கள்

## வெளி இணைப்புகள்
* 
பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள் 
பகுப்பு:கே. ஆர். விஜயா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
தொடக்கப் பள்ளி

thumb| குடியரசில் ஒரு ஆரம்பப் பள்ளி
thumb|ஜப்பானில் உள்ள ஒரு தொடக்கப் பள்ளி வகுப்பறை நிகழ்வு**தொடக்கப்பள்ளி அல்லது ஆரம்பப் பள்ளி** (primary school) என்பது 2.5 முதல் 10 வயது வரையிலான குழந்தைகளின் ஆரம்பக் கல்விக்கான பள்ளியாகும் . ஆரம்பப் பள்ளிக் கல்வியானது மழலைக் கலவிக்கு பிந்தையதும் மேல்நிலைப் பள்ளிக்கு முந்தையதுமாகும். அயர்லாந்து, இந்தியா, இலண்டன்,  ஆத்திரேலியா,  நியூசிலாந்து,  திரினிடாட் மற்றும் டொபாகோ, ஜமைக்கா மற்றும் தென் ஆப்பிரிக்காவில் இது ஆரம்பப் பள்ளி என்றும் வட அமெரிக்கா மற்றும் பிலிப்பைன்சில் **தரப் பள்ளி** என்றும் அழைக்கப்படுகிறது.

கல்வியின் சர்வதேச தர வகைப்பாடானது ஆரம்பக்கல்வியானது வாசிப்பு, எழுதுதல் மற்றும் கணிதம் ஆகியவற்றில் அடிப்படைத் திறன்களை வழங்குவதற்கும் கற்றலுக்கான உறுதியான அடித்தளத்தை நிறுவுவதற்கும் வடிவமைக்கப்பட்டுள்ளதாகக்  கருதுகிறது. இது *ISCED* நிலை 1 : ஆரம்பக் கல்வி அல்லது அடிப்படைக் கல்வியின் முதல் நிலையாகும். 

## விளக்கம்
உலகின் பெரும்பாலான பகுதிகளில், ஆரம்பக் கல்வியானது கட்டாயக் கல்வியின் முதல் கட்டமாகும்,பொதுவாகக் கட்டணம் இல்லாமல் வழங்க்கப்படுகிறது, ஆனால் தனியார் பள்ளிகளில் கட்டணத்துடனும் வழங்கப்படுகிறது.**தரப் பள்ளி** என்ற சொல் சில நேரங்களில் அமெரிக்காவில் பயன்படுத்தப்படுகிறது, இருப்பினும்  **தொடக்கப் பள்ளி** என்பது தொடக்கக் கல்வி மற்றும் இடைநிலைக் கல்வி ஆகிய இரண்டும் முதல் எட்டு தரங்களைக் குறிக்கலாம்.   

## மேலும் பார்க்க
* பள்ளிக்கூடம்
* திண்ணைப் பள்ளிக்கூடம்

## மேற்கோள்கள்

## வெளி இணைப்புகள்
* National Center for Education Statistics (NCES) (United States)
* Elementary Schools with Education and Crime Statistics (United States)

பகுப்பு:பள்ளிகள்
பகுப்பு:பள்ளிக் கல்வி
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்